OpenLLM-France/wikimedia huggingface dataset:
# El Último Trago

El Último Trago zo un albom spagnolek gant Concha Buika ha Chucho Valdés e 2009. Anvet eo ar bladenn diwar anv ar ganaouenn En El Último Trago, bet savet gant José Alfredo Jiménez Sandoval.

## Kanaouennoù

* Soledad (savet gant Fabregat Jodar)
* Sombras (an ton gant Carlos Brito, lyrics by Rosario Sansores)
* Las ciudades (savet gant José Alfredo Jiménez Sandoval)
* Cruz De Olvido (savet gant Juan Zaizar Torres)
* El Adrariego (savet gant Álvaro Carrillo Alarcón)
* En El Último Trago (savet gant José Alfredo Jiménez Sandoval)
* Se Me Hizo Fácil (savet gant Agustín Lara)
* Un Mundo Raro (savet gant José Alfredo Jiménez Sandoval)
* Las Simples Cosas (music by Armando Tejada Gómez, lyrics by Julio César Isella)
* Somos (savet gant Mario Clavell)
* Luz de Luna (savet gant Álvaro Carrillo Alarcón)
* Vámonos (savet gant José Alfredo Jiménez Sandoval)
Peder eus ar c'hanaouennoù zo bet savet gant ar sonaozour mec'hikan José Alfredo Jiménez Sandoval.
# El dos de mayo de 1808 en Madrid

El dos de mayo de 1808 en Madrid, anvet ivez La carga de los mamelucos en la Puerta del Sol o La lucha con los mamelucos zo, a-gevret gant El tres de mayo, unan eus brudetañ taolennoù al livour spagnol Francisco de Goya, graet en 1814, ha war ziskouez en Mirdi ar Prado, en Madrid.
# El hombre que amaba a los perros

El hombre que amaba a los perros ("Ar gwaz hag a gare ar chas") zo ur romant spagnolek gant ar skrivagner kuban Leonardo Padura embannet e 2009 e Spagn gant Tusquets hag e 2011 e Kuba gant Ediciones Unión. Kontañ a ra buhez Lev Trotsky betek an deiz ma voe lazhet e México, war un dro gant buhez e vuntrer, Ramón Mercader.

## Ar romant

Iván, ur skrivagner c'hwitet, en deus dalc'het koun eus un emgav souezhus gant un den a oa o pourmen e chas, daou gi a ouenn rus, war un draezhenn e Kuba. Ha hennezh da gontañ istor ar politikour Trotsky lazhet gant Ramon Mercader.

## Liammoù diavaez

* (es) Planeta de Libros
* (en) Pardura a gomz er Mirdi Trotsky e Mec'hiko
# El lobito bueno

El lobito bueno zo un tamm barzhoneg verr spagnolek, evit bugale, savet gant José Agustín Goytisolo, ha kanet gant Paco Ibáñez.

## Ar varzhoneg

* Berr eo ar varzhoneg : tri c'houbled, peder gwerzenn e pep hini, daouzek gwerzenn eta;
* C'hwec'hsilabennek eo ar bras eus ar gwerzennoù.

## An tudennoù

* Ar priñs drouk (un principe malo zo ivez anv ur gontadenn gant an oberour).
* Ar sorserez kaer (una bruja hermosa)
* Ar morlaer enoret (un pirata honrado)

## Levrioù awenet gant ar varzhoneg

* El principe malo, kontadenn gant an oberour.
* La bruja hermosa
* Cienrayas, el pirata honrado, gant Eduardo Silvino Navarro.

## Liammoù diavaez

* http://bibliopoemes.blogspot.fr/2007/08/poema-can-infantilel-lobito-bueno.html
* ↑ http://www.cuentoscortos.com/cuentos-originales/la-bruja-hermosa
# Ela

Hervez an Tanac'h e voe Ela ( (hebraeg: אֵלָה‎ ’Êlāh; gresianeg: Ἠλά; latin: Ela), roue Israel e-pad daou vloaz (886 KJK-885 KJK) war-lerc'h e dad Baasha.
Setu ar pezh a lenner diwar e benn e Kentañ Levr ar Rouaned (1R 15, 8-10) :
« Er bloaz c'hwec'h warn-ugent eus Asa, roue Yehouda, e renas Ela, mab Baasha, war Israel, e Tirsa, evit daou vloaz. Hag ec'h iriennas enep dezhañ e servijer Zimri, mestr war an hanter eus ar c'hirri. Edo e Tirsa oc'h evañ, mezv, e ti Arsa, a oa e penn tiegezh Tirsa, pan erruas Zimri, a roas dezhañ taol ar marv, er bloaz seizh warn-ugent eus Asa, roue Yehouda ; hag e renas war e lerc'h. »

## Notennoù ha daveennoù

* ↑ Troidigezh An Tour-Tan, eil levrenn, p 154
# Etgar Keret

Etgar Keret (en hebraeg: אתגר קרת) zo ur skrivagner ha filmaozer israelian ganet e Tel Aviv e 1967.
Bannoù-treset ha danevelloù, a-wechoù berr-kenañ (Missing Kissinger), a ya d'ober lodenn vrasañ e oberennoù.
# Et cætera

Et cætera (skrivet et cetera e saozneg, etc. e galleg) zo ur bomm latin, hag a dalv hag ar re all. Lavarout a reer ivez eo berraet diwar ar bomm et cetera desunt, hag a dalv neuze hag ar re all a vank. Implijet e vez en ur bern yezhoù da ober anv eus un aridennad pe heuliad traoù ha n'int ket meneget holl.
Berraet e vez a-wechoù gant an arouezig & implijet evel-hen: &/c., &c., pe &ca. ; dilezet eo bet ar re-ziwezhañ-se.
Skrivet e vez et caetera hag et cætera ivez. Met et cœtera a zo direizh: dont a rafe eus ur c'hemmesk etre æ e lizherennoù stouet hag œ.
Tud zo a skriv etc. hag a zistag hag all. Darn a blij dezho skrivañ div wech ( etc. etc.) ha lavarout div wech, a zo diezhomm-kaer. Skrivet e vez ivez gant an trifik : (...), ha da neuze ne dlejent ket bezañ implijet en ur gichen. Pa vezer o tibunañ ur rollad anvioù e ranker lakaat ur virgulenn dirak etc., evel: Breizh, Kembre, etc.

## Skouerioù
### An Et cetera oath

An Et cetera oath zo ul le en Iliz Bro-Saoz, er XVII$^{vet}$ kantved, hag a zeu eus ar frazenn :
    Nor will I ever give my consent to alter the government of this Church, by archbishops, bishops, deans, archdeacons, et cetera, as it stands now established.
# Et si en plus y'a personne

Et si en plus y'a personne (Ha ma ne vije den ebet ouzhpenn-se) a zo ur ganaouenn c'hallek skrivet ha kanet gant ar c'haner gall Laurent Souchon (1944-). 4:09 e pad an enrolladur anezhi. Evel ton an darn vrasañ eus kanaouennoù Souchon e oa bet savet ton houmañ gant e geneil Laurent Voulzy (1948-).
Bez' ez eo unan eus kanaouennoù an albom La Vie Théodore, un albom embannet en Europa a-bezh, gant Virgin Records, d'ar 5 a viz Gwengolo 2005 ha gouestlet en e hed d'ar skiantour gall Théodore Monod (1902-2000).
Kregiñ a ra Et si en plus y'a personne gant an tri anv-bihan "Abderhamane, Martin, David", oc'h aroueziañ an teir relijion bennañ : an Islam, ar Gristeniezh hag ar Yuzevegezh. Hag an aozer da sevel ar goulenn pennañ da-heul : "Et si le ciel était vide" (Ha ma vije goullo an neñv)... Un doare dic'hortoz da ziskuliañ an holl zarvoudoù euzhus kaset da benn gant feizidi 'zo en anv ur relijion bennak, evel Gwalldaolioù an 11 a viz Gwengolo 2001 e Stadoù-Unanet Amerika da skouer. Ouzhpenn diskouel strizhder spered gwech an amzer e seblant bezañ bouzar pleustrerien 'zo. Deuet e oa Souchon d'he c'hanañ, eilet gant ar gitarour Michel-Yves Kochmann, da-geñver an abadenn skinwel a oa bet aozet e Selaouva Ti ar Skingomz e Pariz d'an 11 a viz Genver 2015, un nebeud deizioù war-lerc'h Lazhadeg ar Merc'her 7 a viz Genver 2015 e-ti Charlie Hebdo...

## Liamm diavaez

* Klip video Et si en plus y'a personne.

## Notennoù ha daveennoù

* ↑ Souchon ‎– La Vie Théodore el lec'hienn Discogs.
* ↑ Je suis Charlie.
# Eta (lizherenn)

Seizhvet lizherenn al lizherenneg c’hresianek eo eta ήτα (Η, η) hag a dalvez 8 hervez ar sistem niverenniñ gresianek.
Distaget e vez LFE [ε:] e gresianeg klasel hag [i] e gresianeg a-vremañ. Er penn-kentañ e veze implijet evit diskouez e veze distaget ur vogalenn dre c’hwezhañ [h].
Diorroet e oa bet diwar patrom al lizherenn fenisek het . War-lerc'h e oa bet diorroet ivez al lizherennoù latin H ha kirillek И ([i]) diwar al lizherenn c'hresianek-mañ d'he zro

## Gwelet ivez

* Lizherenneg ar gresianeg
* Treuzlizherennadur gresianek
# Et in Arcadia ego

Et in Arcadia ego zo ul lavar latin brudet gant meur a livadur, ha dreist-holl div daolenn diwar zorn al livour gall Nicolas Poussin (1594-1665), hag a zo anvet Les Bergers d'Arcadie e galleg. En taolennoù-se e weler mesaerien eus an Henamzer, en-dro d'ur bez dister.

## Div daolenn

Un daolenn zo e Bro-Saoz, e Chatsworth House, e Derbyshire. Eben, an hini vrudetañ, el Louvre, e Pariz, anvet Les Bergers d'Arcadie ivez, he deus levezon vras en istor an arz.

## Ster

Ur memento mori a vez graet eus al lavar-mañ, ha troet e vez evel-henn: « Betek en Arkadia ez eus ac'hanon » pe « en Arkadia ivez emaon », evel pa vije ar Marv o komz.
Hervez André Félibien, a skrivas buhez Poussin, e talveze: « an hini zo er bez-mañ en deus bevet en Arkadia », da lavarout eo en devoa tañvaet plijadurioù ar vuhez war an douar. Hogen an displegadenn gentañ eo a vez degemeret gant an darn vrasañ.

## Taolenn Guercino

Un daolenn Et in Arcadia ego, diwar zorn Guercino e 1618,zo war ziskouez er palez Barberini e Roma.

## Levrlennadur

* Richard Verdi, "On the Critical Fortunes - And Misfortunes - Of Poussin's 'Arcadia'", The Burlington Magazine, Vol. 121, No. 911 (Feb., 1979), pp. 95-107.
a vo kavet e Wikimedia Commons.
# Etaio

Etaio zo ur gumun e Nafarroa en Euskal Herria.
# Gerhard von Grafschaft

Gerhard von Grafschaft (marv d'an 12 a viz Du 1249) a oa abad Werden ha Helmstedt adal 1228 betek 1249.
# Gerhard von Hoya

Gerhard von Hoya († 4 a viz Mae 1269) a oa eskob Verden eus 1251 betek 1269.
# Geria

Geria zo ur gumun eus Spagn, e proviñs Valladolid, en Kastilha ha León.
# Gerhard Roßbach

Gerhard Roßbach, ganet d'an 28 a viz C'hwevrer 1893 ha marvet d'an 30 a viz Eost 1967, skrivet raloc'h Rossbach, a oa un ezel eus ar Freikorps alaman, e penn strolladoù broadelour goude ar C'hentañ Brezel-bed. Kontet eo da vezañ bet kavet al lifreoù gell evit an SA hag ar Strollad Nazi.
Un den fallakr a oa anezhañ. Hervez an istorour Robert G. L. Waite, Roßbach a oa "ur muntrer chivous ezel eus ar Fehmgericht kement hag un heñvelrevour brudet a vefe bet, hervez e c'herioù, o tireizhañ Ernst Röhm". Kengrouer an aozadur yaouankiz faskour Schilljugend e voe.
Goude an Eil Brezel-bed, Roßbach a oa bet e penn un embregerezh enporzhiañ nepell diouzh Frankfurt, skrivet en devoa e vuhezskrid e 1950. E fin e vuhez e oa bet unan eus an dud o doa savet festivalioù Bayreuth en enor d'ar sonaozer Richard Wagner.

## Notennoù ha daveennoù

* ↑ "A sadistic murderer of the so-called Fehmgericht and the notorious homosexual who, according to his own testimony, perverted Ernst Röhm"
# Gerhard von Seeon

Gerhard von Seeon a oa un abad alaman en X$^{vet}$ kantved, e manati Seeon.

## Levrlennadur

* O. Meyer, Kaiser Heinrichs Bamberg-Idee im Preislied des Gerhard von Seeon, in: Fränkische Blätter für deutsche Landesgeschichte, Nr. 3 (1951);
# Geri Halliwell

Geraldine Estelle Horner (ganet Halliwell), ganet d'ar 6 a viz Eost 1972, zo ur ganerez, skrivagnerez pozioù, skrivagnerez hag aktourez saoz. Halliwell zo bet dreistbrudet er bloavezhioù 1990 gant al lesanv Ginger Spice, evel ezel eus ar strollad merc'hed Spice Girls. Bet e oa bet ivez ar strollad o werzhañ ar muiañ a bladennoù betek bremañ. Ouzhpenn 85 milion a bladennoù zo bet gwerzhet. E 1998, Halliwell he devoa paouezet gant ar Spice Girls evit mont etrezek un hent he-unan, met distroet he oa e 2007. Halliwell he deus rastellet $40 milion e-kerzh daou vloavezh diwezhañ ar strollad.
# Gerhard Schröder

Ganet eo Gerhard Fritz Kurt Schröder d'ar 7 a viz Ebrel 1944. E penn Republik Alamagn eo bet etre ar 7 Here 1998 hag an 10 Here 2005, gant ar garg a gañseller. E Mossenberg eo bet ganet en arondisamant Lippe. E Hannover emañ o chom.
E 1963 ez eas da ezel eus an SPD (Sozialdemokratische Partei Deutschlands, Strollad sokial-demokrat Alamagn). E penn ar strollad eo bet pa oa bet roet e zilez gant Oskar Lafontaine e miz Meurzh 1999.
D'an dilennadegoù a oa bet d'an 22 a viz Gwengolo 2002 e voe trec'h evit an eil gwezh pa oa e penn un emglev etre an SPD hag ar Re C'hlas (Die Grünen).
A-enep krenn ar brezel en Irak e savas. Ur souezhadenn e voe evit ar Stadoù-Unanet pa oant boas da c'hellout en em harpañ war Alamagn abaoe an Eil brezel bed. Evit Schröder e voe un taol-kaer evit gounit an dilennadegoù pa oa partiet fall hervez ar sontadegoù.
Adreizhañ lezennoù sokial ar vro en deus klasket ober a-hed ar seizh bloavezh m'eo bet e penn ar vro. Displijet ez eus bet kalz a dud ha dreist-holl ar re a zo boas da votiñ evit an SPD. Kollet ez eus bet meur a zilennadeg rannvroel gant ar SPD rak se, ken ma oa bet divizet gant Schröder aozañ dilennadegoù hollek d'an 22 a viz Mae 2005 goude bezañ bet trec'het en unan eus kreñvlec'hioù an SPD, e Nordrhein-Westfalen.
D'an dilennadegoù d'an 18 a viz Gwengolo 2005 ez eas 34% eus ar mouezhioù gant ar SPD. Deuet brav-tre e oa bet gant Schröder a oa partiet fall e jeu koulskoude : edo par ouzh par gant ar virourien (CDU-CSU). Ne vanke nemet 3 sez d'ar SPD evit bezañ kreñvoc'h eget Angela Merkel, e penn an tu-dehou. Goude ur mizvezh marc'hata e tivizas mont war gil avat ha lezel e strollad da sevel emglev gant ar CDU-CSU. Fin rummad ar bloavezhioù 1968 e oa gant disparti Schröder hag e vinistr e penn an aferioù diavaez : Joschka Fischer.
| En e raok: Helmut Kohl | Kañseller Alamagn Here 1998 – Gwengolo 2005 | War e lerc'h: Angela Merkel |
a vo kavet e Wikimedia Commons.
# Gerhard von Ennstal

Gerhard von Ennstal (marvet d'an 21 a viz Here 1284) a oa un eskob alaman en XIII$^{vet}$ kantved.
# Gerhart Hauptmann

Gerhart Johann Robert Hauptmann, bet ganet d'ar 15 a viz Du 1862 e Silezia ha marvet d'ar 6 a viz Even 1946 zo ur skrivagner alaman.
Priz Nobel al lennegezh zo bet roet dezhañ e 1912 hag ar priz Goethe e 1932.

## Oberennoù

* 1885 - Promethidenloos
* 1888 - Bahnwärter Thiel
* 1889 - Vor Sonnenaufgang'
* 1890 - Das Friedensfest
* 1891 - De Waber
* 1892 - Die Weber
* 1893 - Der Biberpelz
* 1893 - Hanneles Himmelfahrt
* 1897 - Die versunkene Glocke
* 1898 - Fuhrmann Henschel
* 1900 - Michael Kramer
* 1901 - Der rote Hahn
* 1902 - Der arme Heinrich
* 1903 - Rose Bernd
* 1909 - Griselda
* 1910 - Der Narr in Christo Emanuel Quint
* 1911 - Die Ratten
* 1912 - Atlantis
* 1912 - Gabriel Schilings Flucht
* 1917 - Winterballade
* 1921 - Anna
* 1925 - Die Insel der großen Mutter oder Das Wunder von Île des Dames
* 1928 - Des großen Kampffliegers, Landfahrers, Gauklers und Magiers Till Eulenspiegel Abenteuer
* 1928 - Wanda
* 1939 - Ährenlese
* 1932 - Vor Sonnenuntergang
* 1937 - Die Abenteuer meiner Jugend (buhezskrid)
* 1941 - Die Atriden-Tetralogie
* 1941 - Das Märchen
* 1946 - Neue Gedichte
# Gerhard von der Mark

Gerhard von der Mark a oa un eskob alaman, e Münster, en XIII$^{vet}$ kantved.
# Casale Litta

Casale Litta zo ur gumun en Italia, e proviñs Varese e Lombardia.
# Casalecchio di Reno

Casalecchio di Reno a zo ur gumun eus proviñs Bologna e rannvro Emilia-Romagna en Italia.
# Casaleggio Boiro

Casaleggio Boiro zo ur gumun en Italia, e Piemonte, e proviñs Alessandria, .
# Casaleggio Novara

Casaleggio Novara zo ur gumun eus Italia, e proviñs Novara, e rannvro Piemonte.
# Casaleone

Casaleone (Casaleòn e veneteg) zo ur gumun en Italia, e proviñs Verona, e Veneto.
# Casale di Scodosia

Casale di Scodosia a zo ur gumun eus Italia e proviñs Padova, e rannvro Veneto.
# Casale sul Sile

Casale sul Sile zo ur gumun e proviñs Treviso e Veneto, en Italia.
# Casaleggio

Casaleggio zo anv div gumun en Italia :
* Casaleggio Boiro
* Casaleggio Novara
# Casale Marittimo

Casale Marittimo zo ur gumun eus Italia, e proviñs Pisa, e rannvro Toskana.
# Casale Monferrato

Casale Monferrato zo ur gumun en Italia, e Piemonte, e proviñs Alessandria, hag a oa gwechall kêr-benn dugelezh Monferrato.

## Tud dibar

* Facino Cane (1360 -1412), condottiero
* Carlo Cozio (1717-1780), mestrc'hoarier ha skrivagner echedoù italian
# Forino

Forino zo ur gumun en Italia, e proviñs Avellino e Campania.
# Forfeda

Forfeda a reer eus ar strollad lizherennoù bet ouzhpennet d'al lizherenneg Ogham. Degemeret int bet er XIVvet kantved gant Auraicept na n-Éces e-touez an 92 adstumm anavezet eus ar skritur Oghamek (niv. 79, 80 ha 81).
Pemp lizherenn eus ar forfeda zo evit un aicme vogalennet ouzhpennet. Setu an dalvoudegezh anezho hervez Auraicept na n-Éces, De dúilib feda hag In Lebor Ogaim :
* ᚕ (U+1695) Éabhadh : ea, éo ea;
* ᚖ (U+1696) Ór : oi, óe, oi;
* ᚗ (U+1697) Uilleann : ui, úa, ui;
* ᚘ (U+1698) Ifín : io ía, ia;
* ᚙ (U+1699) Eamhancholl : ae.
Pevar eus an anvioù-mañ a gaver spisc’heriet en Auraincept gant anvioù-gwez, ebhadh evit crithach "gwez-elv", oir evit feorus no edind "gwez-gwerzhid pe iliav", uilleand evit edleand "gouezvoud", hag iphin evit spinan no ispin "spezad pe spern".
Ouzhpenn ar "pemp aicme" hag a zo a-us, emañ ᚚ Peith, hag a son e-giz ur p (U+169A).

## Mont pelloc’h ganti

* Damian McManus, A Guide to Ogam, Maynooth 1991.
# Forest-sur-Marque

Forest-sur-Marque :
| An ti-kêr. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant | Lille |
| Kanton | Lannoy |
| Kod kumun | 59247 |
| Kod post | 59510 |
| Maer Amzer gefridi | Marie-Thérèse Pincedé 2014-2020 |
| Etrekumuniezh | Lille Métropole Communauté urbaine |
| Lec'hienn web | www.forestsurmarque.fr |
| Poblañsouriezh ||
| Poblañs | 1 503 ann. (2020) |
| Stankter | 1 431 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 21 m — brasañ 25 m |
| Gorread | 1,05 km² |
| kemmañ |
Forest-sur-Marque a zo ur gumun eus departamant gall Norzh e Bro-C'hall.
* Ar stêr Marque etre Forest-sur-Marque ha Villeneuve-d'Ascq, luc'hskeudenn gant Jiel Beaumadier

## Douaroniezh

* War lez ar stêr Marque ha tost ouzh an harzoù gant Belgia emañ Forest-sur-Marque.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | | Marie-Thérèse Pincedé | | |
| N'eo ket anavezet c'hoazh an holl fedoù. |||||

## Dave ha notennoù

* ↑ Roadennoù ofisiel e lec'hienn an EBSSA
* ↑ Cassini hag EBSSA
# Foresto Sparso

Foresto Sparso zo ur gumun eus Italia, e proviñs Bergamo, e rannvro Lombardia.
# Forez

Forez (Forêz en arpitaneg) zo ur broviñs kozh eus Bro-C'hall en em lede dre vras er pezh zo bremañ an departamant Loire, etre Roanne ha Saint-Étienne.

## Istor

En Henamzer e oa annezet ar vro gant pobl geltiek ar Segusiavi. Forum Segusiavorum e oa kêr-benn ar geoded, da vare ar Romaned. Diwezhatoc'h, da vare ar Garolingidi, e voe anavezet ar c'horn-bro evel Pagus Forensis. Diwar an anvioù latin-se eo deuet anv kêr Feurs hag anv ar vro, Forez.
Ur gontelezh e voe Forez ha mistri e voe ar gonted war ar broioù amezek ivez, Lyonnais ha Beaujolais. E 1531 e voe staget Forez ouzh kurunenn Bro-C'hall.

## Douaroniezh

Roet eo bet anv ar vro d'an aradennad-venezioù a zo er c'hornôg dezhi, menezioù Forez ("monts du Forez"), a sav ar gern uhelañ anezho betek 1634 metr (Pierre-sur-Haute). Un harz eo ar menezioù-se etre Forez ent-strizh, er reter, ma veze komzet arpitaneg, hag ar c'hornôg, troet war-zu Arvern, ma veze komzet okitaneg.
Feurs e oa kêr-benn kontelezh Forez gwechall. Kêrioù bras all zo : Montbrison, a zeuas da vout kêr-benn ar vro e 1441, Saint-Étienne, Néronde, Chazelles, Roanne ha Saint-Just-Saint-Rambert.
# Forest-en-Cambrésis

Kumunioù Frañs :
| Anv | Forest-en-Cambrésis |
| Skoed | |
| Lec'hiadur Forest-en-Cambrésis en Arondisamant Avesnes-sur-Helpe | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Avesnes-sur-Helpe |
| Etrekumuniezh | Communauté de communes du Pays de Mormal et Maroilles |
| Kanton | Landrecies |
| Kod INSEE | 59246 |
| Kod-post | 59222 |
| Maer | Maurice Saniez |
| Amzer-gefridi | 2008-2014 |
| Gorread | 8,87 km² |
| Led | 50° 08' 30" Norzh |
| Hed | 03° 34' 20" Reter |
| Uhelder kreiz | .. m |
| Uhelder bihanañ | 89 m |
| Uhelder brasañ | 154 m |
| Poblañs hep kontoù doubl | 541 (2007) |
| Stankter | 61 a./km² |
| Lec'hienn ar gumun | |
Forest-en-Cambrésis a zo ur gumun eus departamant Norzh e Bro-C'hall.
* Ar gêriadenn

## Monumantoù ha traoù heverk

* Iliz katolik Sant Denez.
* Dismantroù ar c'hreñvlec'h.

## Dave ha notennoù

* ↑ Cassini hag EBSSA
# Forever Amber

Forever Amber zo ur romant istorel saoznek gant Kathleen Winsor e 1944, diwar-benn ur vaouez anvet Amber St. Clare, e Bro-Saoz er XVIII$^{vet}$ kantved, dindan ar roue Charlez II. Kement a verzh a reas al levr ma teuas da vezañ ur film e 1947.
# Forever (stirad skinwel)

Forever a zo ur stirad skinwel amerikan a 22 rann a 42 munutenn pep hini krouet gant Matt Miller. Skignet eo bet etre an 22 a viz Gwengolo 2014 hag ar 5 a viz Mae 2015 war ABC er Stadoù-Unanet. Bet eo bet skignet e Frañs etre ar 25 a viz Ebrel 2015 hag ar 16 a viz Mezheven 2015 war TF1.

### An Istor

An Dr. Henry Morgan (Ioan Gruffudd) a zo ur mezeg-lezenn e Kêr New York hag a studi ar c'helanoù evit diskoulmañ aferioù muntroù met ivez evit kavout un diskoulm d'e saviad : divarvel eo. Ur mallozh hervezañ. Abaoe e varv kentañ 200 vloaz zo pa oa mezeg war war ul lestr a genwerzh tric'horn o klask dieubiñ sklaved, e steuz diouzhtu bep tro ma varv. Distreiñ a ra Henry d'ar vuhez, noazh rann, en tostañ takad dour, pezh a zegas trubuilh dezhañ ur wech an amzer. Ne gosha ket ken ha paket en deus a-hed e vuhez hir ur skiant prenet dispar hag ur varregezh dreist da arsellet. Kemm a ra e vuhez pa gej gant al letanant Jo Martinez (Alana de la Garza) eus polis New York (New York Police Department). Souezhet eo al letanant gant e varregezhioù ha goulenn a ra sikour digantañ evit hec'h enklaskoù.
N'eus nemet un den hag oar ez eo Henry divarvel : an hendraour Abe (Judd Hirsch). Advabed oa bet gant Henry hag e wreg, Abigail, aet da Anaon bremañ, goude m'o doe kavet anezhañ en ur C'hamp distruj e-kerzh an eil Brezel Bed.
Harellet e vez Henry gant "Adam",un den divarvel all a lavar bezañ un 2,000 bloaz bennak.

### Aktourien

* Ioan Gruffudd : Dr Henry Morgan
* Judd Hirsch : Abraham « Abe » Morgan
* Alana de la Garza : letenant Jo Martinez
* Lorraine Toussaint : letenant Joanna Reece
* Donnie Keshawarz : letenant Mike Hanson
* Joel David Moore : Lucas Wahl (skoazeller Henry)
* MacKenzie Mauzy : Abigail Morgan (yaouank)
* Janet Zarish : Abigail Morgan (koshoc'h)
* Dominic Wergeland : Abe (yaouank)
* Burn Gorman : Adam / Lewis Farber

### A-zivout ar stirad

Urzhiet eo bet ur film-stur d'an 23 a viz Genver 2014, gant ABC ez ofisiel. Savet eo bet gant Matthew Miller.
D'an 8 a viz Mae 2014 e c'hourc'hemenn ABC ar stirad goude bezañ gwelet ar film-stur hag ur c'houlzad klok a 22 rann d'ar 7 a viz Du 2014.
Echuiñ a ra ez ofisiel ar stirad d'ar 7 a viz Mae 2015 peogwir ne rae ket berzh a-walc'h daoust d'an toullad tud bezañ savet enep ar freuzidigezh-se.
# Forgaria nel Friuli

Forgaria nel Friuli zo ur gumun eus proviñs Udine e rannvro Friuli-Venezia Giulia.
# Emgann Ouargha

Emgann Ouargha a c'hoarvezas war lez ar stêr Ouargha e Maroko adalek an 13 a viz Ebrel betek an 20 a viz Gouhere 1925 etre armeoù Republik ar Rif, renet gant Abd el-Krim, ha hini Bro-C'hall, renet gant Louis Hubert Lyautey. Skubet e voe ar C'hallaoued, ma tivizas neuze Bro-C'hall skoazellañ Spagn e Brezel ar Rif. Ugent mil den a oa e pep hini eus an div armead.

## Brezel ar Rif

Gant ur feur-emglev bet sinet e Fes e 1912 e oa bet roet ar Rif da Spagn. E gwirionez ne weled soudard estren ebet eno. E deroù 1921 e fellas d'ar jeneral Manuel Fernández Silvestre kas e arme di hag er bloaz-se e c'hoarvezas Emgann Annual ma voe pulluc'het an arme spagnol gant re Abd el-Krim, a gavas e dro da gemer ur bern armoù. Goude an trec'h-se e teuas hini Monte Arruit (El Arroui en arabeg) war Spagn adarre.
E miz Ebrel 1925 e kouezhas Abd el-Krim war an arme c'hall, ma c'hoarvezas d'ar C'hallaoued evel d'ar Spagnoled en Annual. Neuze e tivizas ar C'hallaoued reiñ harp da Spagn en o dilestradeg en Alhucemas (Biya e berbereg) e miz Gwengolo.

## Emgannoù

D'an 13 a viz Ebrel 1925 e sailhas 8 000 den renet gant Abd el-Krim war an Ouarga evit troc'hañ al linennoù pellgemenn etre an takad gall e Maroko hag Aljeria. E miz Mezheven e oan gwall dost da gêrioù Taza ha Fes, ma voe ret d'ar C'hallaoued sachañ kuit an dud eus Taza da Fes evit mirout ouzh al lazhadeg. En arme c'hall ar marichal Lyautey e oa 20 000 soudard gant an armoù modernañ. En en ur ober daou viz e kouezhas 48 savlec'h soudarded, diwar ar 66 a oa en takad. Soudarded ar Rif a gemeras 51 c'hanol, 35 kanol-mortez, 5 000 fuzuilh, ouzhpenn 200 mindrailherez, 7 milion a voledoù, 60 000 greunadenn-dorn, 10 000 greunadenn-mortez, 16 000 bannadell-kanol, hag a zistrujas an holl girri-nij a oa en aerborzh Ain Meduina.

## Levrioù

* Jan Pascal, L'Armée française face à Abdelkrim ou la tentation de mener une guerre conventionnelle dans une guerre irrégulière 1924-1927, Stratégique, vol. 93-94-95-96, n° 1, 2009, pp. 319-338
* Zakya Daoud, Abdelkrim : une épopée d'or et de sang, Séguier, 1999, p. 108 (ISBN 978-2-84049-144-6)